钦定古今图书集成/理学汇编/文学典/第061卷 > 邵拙
## 钦定古今图书集成/理学汇编/文学典/第061卷 > 邵拙

按马令《南唐书》本传：“拙，宣城人也。孤峭不挠，博通经
史。饮酒常至百盏。偶沉酗，遂绝饮，虽筵宴终日，唯茶
浆而已。著书捋韩柳，有诗三百篇。尚书郎孙迈为之
序，命曰《庐岳集》。曹郎赵庆以诗贻之云：‘迈古文章金
𬸚𬸦，出群行止玉麒麟’。归皇朝，就应制科。有司以闻，
未诏而卒。郡将哀之，籍其装，得拙手书史传文集三”
百卷，藏于官府。时悼其苦学能文，而不得达于名位。
或议其诗有“万国未得雨，孤云犹在山”之句，斯为应
矣。门人袁氏买地葬之。